Kurzus címe: Kiállítási tárgy tervezés a Nemzetközi Vadászati és Természeti Világkiállítás 2021 részére
Szeminárium / Előadás / Gyakorlat
Oktató: Keszei István, egyetemi tanársegéd
Moholy-Nagy Művészeti Egyetem
Design Intézet / Formatervező Tanszék / Ipari Formatervező szak / BA 2.  évf.
2020/21. őszi félév
__________________________________________________________________________________

Kód: 
A kurzus kreditértéke: 6
Heti óraszám: 6
Előtanulmányi követelmény: 
A számonkérés formája: gyakorlat
Konzultáció: órarend szerint
E-mail: keszeiisti@gmail.com
__________________________________________________________________________________ 

1. Leírás
A  Moholy-Nagy Művészeti Egyetem felkérést kapott az „Egy a Természettel” (OWN) Nemzetközi Vadászati és Természeti Világkiállítás 2021 rendezvény sorozatának részeként, a HUNGEXPO  területén megrendezendő kiállítás  teljes látogatói élmény (vizuál, tárgykultúra, épített környezet és formavilág) kialakítására, koncepciójának megtervezésére és a kiállítással kapcsolatos merchandising és funkcionális  tárgykollekció tervezésére.
E tervezési kurzus célja, hogy a tervezési órán résztvevő hallgatók, a szemeszter folyamán, egy olyan tárgy vagy tárgy csoport tervet hozzanak létre , amely igazodva a  Nemzetközi Vadászati és Természeti Világkiállítás arculatához és filozófiájához, kiállítási tárgyként,  vehet részt a rendezvény sorozaton. Nagyon fontos szempont, hogy a tervnek figyelembe kell venni a gyárthatóságot.

 A tervezési kurzuson résztvevő hallgatóknak rendelkezésre fog állni a projektben a kurzus kezdetéig elkészült kutatási anyag és a kiállítási arculati terv (grafikai terv, építészeti terv, media design terv), ami a formatervezés alapját fogja biztosítani. A szemeszter alatt, a hallgatóknak, folyamatosan rendelkezésre áll a különböző szakterületek konzultációs lehetősége. (építész, grafikus, média designer)

Módszer
A ipari formatervezést probléma definiálás és a problémára adott terv jellegű válasz adás jellemzi. Ez ebben az esetben azt jelenti, hogy a rendelkezésre álló kutatási anyagból és az elkészült látogatói élmény alapján a hallagtóknak meg kell határozni a problémákat és arra adni válaszokat konceptek, illetve tervek formájában. Mivel a kutatási anyag és az arculat igen nagy része rendelkezésre áll, ezért e szemeszter során a hallgatók jóval több időt tölthetnek a tervezéssel.  A tervezési kurzus célja, hogy a hallgató tudatosan használja a tervezési folyamat minden egyes fázisát, összefüggéseit, rendszerét és ezek együttes használatával megalkossanak egy tárgy jellegű tervet, vadászat és természet témakörben.
A kurzus Tervezésmódszertani lépései:

Feladat értelmezés

Kutatás

Design probléma meghatározás

Időbeosztás

Koncept terv készítés (min. 3 db)

Végleges terv elkészítése

Fizikai modell készítés (ha lehetséges akkor 3D nyomtatással)
MOME  prezentációs anyag előkészítés

3. Értékelés

Értékelés szempontjai:

A kutatási anyagból levezetett tanulságok, felvetett problémák jellege szerint.
A feladat során felmerülő részfeladatok megoldása és egymáshoz viszonyított jellege szerint.
A végleges terv kidolgozásának minősége alapján.
A tervezési anyag összképe – leírás és ábrák, tervlapok minősége alapján.
A fizikai modell minősége alapján.

Érdemjegyek:
86%-100%: jeles
61%-85%: jó
46%-60%: közepes
31%-45%: elégséges
A félévi jegy komponensei:
Tervezés minősége (30%)
Órai aktivitás (30%)
Dokumentáció minősége (20%)
Prezentáció minősége (20%)
A félév menete / határidők:

Leadandó anyag:

Látványterv 
Egyszerű gyártási rajz

Műszaki dokumentáció és gyártástechnológiai leírás

Kreatív koncepció leírása 

Projekt tabló

Fizikai modell
